I fredags opstod der tumult, da passagererne skulle ombord på Color Lines færge fra Hirtshals mod Oslo. En mand skaber så meget ballade, at en norsk sikkerhedsvagt bruger sin peberspray. Det får nu konsekvenser. - Han vil blive sigtet for overtrædelse af våbenloven ved at have båret pebersprayen, og han vil muligvis også blive sigtet for overtrædelse af voldsparagrafferne, fordi han brugte pebersprayen som våben, siger vicepolitikommissær ved Nordjyllands Politi i Hjørring, Jens Erik Poulsen. Color Lines direktør i Danmark, Jakob Jensen, ønsker ikke at kommentere sagen, før politiet er færdig med at efterforske sagen.

Opsummering:
En sikkerhedsvagt hos Color Line bliver nu sigtet for ulovlig våbenbesiddelse efter han fredag pacificerede en mand med peberspray i afgangshallen i Hirtshals. Politiet ser med stor alvor på sagen.